als_Latn dik_Latn sag_Latn
Rama bën fushatë edhe në Londër!Postuar më: 18 Janar 2015 17:25
Suksesi i dy artistëve shqiptarë, Edi Hila dhe Adrian Paci në bienalen e Venecias vitin e kaluar, ka bërë të mundur riçeljen e ekspozitës titulluar “Monumente te Mundshëm ardhmërish të parealizuara” në mjediset e shkollës së njohur te arkitekturës “Architectural Association”, në Londër.
I pranishëm në aktivitet ishte edhe Kryeministri Edi Rama, i cili e vlerësoi atë, si një tjetër rast për të rrëfyer me fjalë e me vepra, Shqipërinë që ka nisur të njihet e shihet me sy tjetër.
Penthouse, një seri pikturash nga Edi Hila, dhe The Column, një video/instilacion nga Adrian Paci, u pritën mjaft mirë nga publiku londinez, ku pati një prezencë të lartë të studentëve e pedagogeve, nga “Architectural Association” e cila është një nga shkollat më të rëndësishme të arkitekturës në Europë.
Prezenca e Kryeministrit Rama ka ndikuar jo pak për të rritur interesin për ekspozitën, por edhe tërheqjen e shtypit të huaj. Kryeministri Rama i ka shprehur edhe në rrjetin social Facebook impresionet mbi këtë event kulturor.
als_Latn als_Latn als_Latn als_Latn als_Latn